Pöytäkirja Euroopan talousyhteisön ja Angolan kansantasavallan hallituksen välisessä Angolan edustalla harjoitettavaa kalastusta koskevassa sopimuksessa määrätyistä kalastusmahdollisuuksista ja taloudellisesta korvauksesta 3 päivän toukokuuta 1994 ja 2 päivän toukokuuta 1996 väliseksi ajanjaksoksi - Liite: Edellytykset yhteisön alusten Angolan vesialueilla harjoitettavalle kalastukselle



Virallinen lehti nro L 324 , 16/12/1994 s. 0002 - 0015

Suomenk. erityispainos Alue 4 Nide 6 s. 0156

Ruotsink. erityispainos Alue 4 Nide 6 s. 0156



PÖYTÄKIRJA Euroopan talousyhteisön ja Angolan kansantasavallan hallituksen välisessä Angolan edustalla harjoitettavaa kalastusta koskevassa sopimuksessa määrätyistä kalastusmahdollisuuksista ja taloudellisesta korvauksesta 3 päivän toukokuuta 1994 ja 2 päivän toukokuuta 1996 väliseksi ajanjaksoksi 1 artikla Sopimuksen 2 artiklassa tarkoitetut rajat ovat kahden vuoden ajan 3 päivästä toukokuuta 1994 alkaen seuraavat: 1) Katkaravunpyyntialukset: 6 550 bruttorekisteritonnia (brt) kuukautta kohti keskimäärin vuosittain (enintään 22 alusta). Yhteisön alusten pyytämistä määristä 30 prosenttia on leväkatkarapuja ja 70 prosenttia hietakatkarapuja. 2) Pohjakalatroolarit: 1 900 bruttorekisteritonnia (brt) kuukautta kohti keskimäärin vuosittain. 3) Pohjasiima-alukset, kiinteä verkko: 900 bruttorekisteritonnia (brt) kuukautta kohti keskimäärin vuosittain. Centrophorus granulosus-lajiin kohdistettu pyynti on kielletty. 4) Nuottaa käyttävät tonnikalan pakastusalukset: 19 alusta. 5) Pintasiima-alukset: 5 alusta. 2 artikla 1. Vahvistetaan sopimuksen 7 artiklassa tarkoitetuksi taloudelliseksi korvaukseksi 1 artiklassa määrätylle ajanjaksolle 13 900 000 ecua, jotka maksetaan kahdessa vuosierässä kalastusministeriön osoittamalle tilille. 2. Jos jotkin alukset poistuvat sopimuksen soveltamisalalta ja jos Angolan viranomaiset eivät hyväksy niiden korvaamista muilla aluksilla, yhteisölle siitä seuraava kalastusmahdollisuuksien pieneneminen antaa aihetta 1 kohdassa tarkoitetun taloudellisen korvauksen suhteelliseen mukautukseen. 3. Angolalla on yksinomainen toimivalta päättää korvauksen käyttötarkoituksesta. 3 artikla Edellä 1 artiklassa tarkoitetun ajanjakson aikana yhteisö osallistuu 2 800 000 ecun suuruisella rahasummalla angolalaisten tieteellisten ja teknisten ohjelmien rahoitukseen (laitteet, infrastruktuuri, valvonta, seminaarit, opinnot jne.). Tämä summa maksetaan kahdessa yhtä suuressa vuosierässä kalastusministeriön tutkimuskeskukselle. Osa tästä summasta voidaan käyttää kattamaan Angolan maksut kalastusalan kansainvälisille järjestöille. 4 artikla Molemmat sopimuspuolet ovat samaa mieltä siitä, että merikalastusalalla työskentelevien henkilöiden pätevyyden ja osaamisen kehittäminen on ensiarvoisen tärkeää sopimuspuolten välisen yhteistyön onnistumisen kannalta. Tässä tarkoituksessa yhteisö asettaa Angolan viranomaisten käyttöön tutkimus- ja harjoitteluapurahoja erilaisilla kalatalouteen liittyvillä tieteellisillä, teknisillä ja taloudellisilla aloilla. Näitä apurahoja voidaan myös käyttää missä tahansa sellaisissa valtioissa, joiden kanssa yhteisöllä on yhteistyösopimus. Apurahojen kokonaiskustannukset saavat olla enintään 1 800 000 ecua. Tämä summa suoritetaan kalastusministeriön osoittamalle tilille kahdessa yhtä suuressa vuosierässä. Tämä ministeriö hallinnoi kaikkia apurahoja ja muita näin rahoitettuja toimia. 5 artikla Jos yhteisö ei suorita 2, 3 ja 4 artiklassa määrättyjä maksuja vahvistetuissa määräajoissa, sopimuksen soveltaminen voidaan keskeyttää. 6 artikla Kumotaan Euroopan talousyhteisön ja Angolan kansantasavallan hallituksen välisen Angolan edustalla harjoitettavaa kalastusta koskevan sopimuksen liite ja korvataan se tämän pöytäkirjan liitteellä. 7 artikla Tämä pöytäkirja tulee voimaan sen allekirjoittamispäivänä. Sitä sovelletaan 3 päivästä toukokuuta 1994. LIITE Edellytykset yhteisön alusten Angolan vesialueilla harjoittamalle kalastukselle A. LISENSSIHAKEMUS JA LISENSSIN MYÖNTÄMISTÄ KOSKEVAT MUODOLLISUUDET a) Euroopan yhteisöjen komissio esittää vähintään viisitoista päivää ennen halutun voimassaoloajan alkua Angolan toimivaltaisille viranomaisille Euroopan yhteisöjen komission Angolassa olevan edustuston välityksellä laivanvarustajan laatiman hakemuksen jokaisesta aluksesta, jolla aiotaan harjoittaa kalastustoimintaa tämän sopimuksen perusteella. Hakemukset on tehtävä käyttäen Angolan tätä tarkoitusta varten toimittamia lomakkeita, joiden mallit ovat lisäyksessä 1 ja 2. Jokaiseen lisenssihakemukseen on liitettävä tosite lisenssin voimassaoloaikaa vastaavan maksun suorittamisesta. b) Lisenssi myönnetään laivanvarustajalle aluskohtaisesti. Aluskohtainen lisenssi voidaan Euroopan yhteisöjen komission pyynnöstä korvata todistettavan ylivoimaisen esteen sattuessa toiselle yhteisön alukselle myönnettävällä lisenssillä. c) Angolan viranomaiset luovuttavat lisenssit aluksen päällikölle Luandan satamassa toimivaltaisen viranomaisen tarkastettua aluksen. Tonnikala- tai pintasiima-alusten ollessa kyseessä jäljennös lisenssistä voidaan lähettää telekopiona laivanvarustajille tai heidän edustajilleen tai asiamiehilleen. d) Angolan toimivaltainen viranomainen antaa tiedon myönnetyistä lisensseistä Euroopan yhteisöjen komission Angolassa olevalle edustustolle. e) Lisenssiä on säilytettävä jatkuvasti aluksella. f) Lisenssit ovat voimassa vuoden. g) Kutakin alusta edustaa kalastusministeriön valtuuttama asiamies. h) Angolan viranomaiset antavat viipymättä tiedot käytettävistä pankkitileistä ja valuutoista sopimuksen rahoituksellista täytäntöönpanoa varten. B. ENNAKKOMAKSUT I. Troolareihin sovellettavat määräykset Ennakkomaksuiksi vahvistetaan: - katkaravunpyyntialuksille: 56 ecua bruttorekisteritonnia kohti kuukaudessa, - pohjakalojen kalastukseen: 195 ecua bruttorekisteritonnia kohti vuodessa. Maksut voidaan suorittaa kolmannes- tai puolivuosittain. Tällöin summaa korotetaan vastaavasti 5 tai 3 prosentilla. Tämän pöytäkirjan voimassaoloaikana katkaravunpyyntialusten laivanvarustajat osallistuvat tieteellisten tutkimusten tekemiseen ja tarvittaessa tutkimuskampanjoihin enintään 350 000 ecun suuruisella rahasummalla vuosittain. II. Tonnikala- ja pintasiima-aluksiin sovellettavat määräykset Ennakkomaksuiksi vahvistetaan 20 ecua Angolan kalastusvyöhykkeellä pyydettyä kalatonnia kohti. Lisenssit myönnetään Angolalle kunkin nuottaa käyttävän tonnikalan pakastusaluksen osalta ennakkoon suoritettavaa 4 000 ecun suuruista kiinteää vuosimaksua vastaan, joka vastaa vuoden aikana pyydetystä 200 tonnin saaliista suoritettavaa maksua sekä kunkin pintasiima-aluksen osalta 2 000 ecun suuruista kiinteää vuosimaksua vastaan, joka vastaa vuoden aikana pyydetystä 100 tonnin saaliista suoritettavaa maksua. Euroopan yhteisöjen komissio vahvistaa kutakin pyyntivuotta seuraavan vuosineljänneksen päättyessä alusten laatimien ja alueella olevan erikoistuneen tieteellisen laitoksen vahvistamien saalisilmoitusten perusteella kunakin kalastusvuonna suoritettujen maksujen lopullisen tilityksen. Tämä tilitys annetaan samanaikaisesti tiedoksi Angolan viranomaisille ja laivanvarustajille. Laivanvarustajien on suoritettava kaikki mahdolliset lisämaksut viimeistään kolmenkymmenen päivän kuluessa lopullisen tilityksen tiedoksiannosta rahalaitoksen tai minkä tahansa muun Angolan viranomaisten osoittaman laitoksen avoimelle tilille. Jos lopullisen tilityksen määrä on kuitenkin edellä tarkoitettua ennakkomaksua pienempi, syntynyttä tilityseroa ei palauteta. C. SIVUSAALIIT Katkaravunpyyntialusten sivusaaliit ovat laivanvarustajien omaisuutta. Heillä on lupa pyytää taskurapuja 500 tonniin asti vuodessa. D. SAALIIN PURKAMINEN ALUKSESTA Yhteisön pintasiima-alukset pyrkivät osallistumaan tavaran toimittamiseen Angolan tonnikalasäilyketehtaisiin niiden kalastusvyöhykkeellä harjoittaman pyyntiponnistuksen mukaisesti laivanvarustajien ja Angolan kalastusviranomaisten yhteisestä sopimuksesta vahvistamalla hinnalla, joka perustuu kansainvälisten markkinoiden senhetkisiin hintoihin. Summa maksetaan vaihdettavana valuuttana. E. JÄLLEENLAIVAUKSET Kaikista jälleenlaivauksista on ilmoitettava kahdeksan päivää aiemmin Angolan toimivaltaisille viranomaisille ja ne on suoritettava jollakin Luandan/Lobiton lahdista Angolan veroviranomaisten läsnäollessa. Jäljennös edellisen kuukauden jälleenlaivausasiakirjoista on toimitettava kalastusministeriön tarkastus- ja valvontaosastolle viisitoista päivää ennen kunkin kuukauden loppua. F. SAALISILMOITUKSET 1. Katkaravunpyyntialukset ja pohjatroolarit: a) Näiden alusten on annettava Euroopan yhteisöjen edustuston välityksellä tiedoksi Luandassa olevalle kalastustarkastuskeskukselle kunkin kalastusvuoden lopussa lisäyksessä 3 ja 4 olevat kalastuspäiväkirjat. Lisäksi kalastusministeriön suunnitteluosastolle on toimitettava Euroopan yhteisöjen komission edustuston välityksellä jokaisen aluksen osalta kuukausikertomus, josta käy ilmi kuukauden aikana pyydetyt saaliit sekä aluksella kuukauden viimeisenä päivänä olevat saalismäärät. Tämä kertomus on esitettävä viimeistään kyseistä kuukautta seuraavien neljänkymmenenviiden päivän aikana. Näiden määräysten noudattamatta jättämisen varalta Angola pidättää itsellään oikeuden soveltaa omassa voimassa olevassa lainsäädännössään säädettyjä seuraamuksia. b) Niiden on lisäksi annettava tiedoksi päivittäin maantieteellinen sijaintinsa ja edellisen päivän saaliinsa Luandan radioasemalle. Radiokutsutunnus ilmoitetaan laivanvarustajalle kalastuslisenssiä myönnettäessä. Jos tätä radioa ei pystytä käyttämään, alukset voivat käyttää muita vaihtoehtoisia tiedoksiantokeinoja, kuten esimerkiksi teleksiä tai sähkettä. Nämä alukset voivat poistua Angolan kalastusvyöhykkeeltä ainoastaan kalastusministeriön tarkastus- ja valvontaosaston ennakolta antamalla luvalla ja aluksella olevien saaliiden tarkastamisen jälkeen. 2. Tonnikala- ja pintasiima-alukset Angolan kalastusvyöhykkeellä kalastustoimintaa harjoittaessaan alusten on annettava tiedoksi joka kolmas päivä sijaintinsa ja pyytämiensä saaliiden määrät Luandan radioasemalle. Angolan kalastusvyöhykkeelle saapuessaan tai sieltä poistuessaan alukset antavat tiedoksi sijaintinsa ja aluksessa olevien saaliiden määrän Luandan radioasemalle. Jos tätä radioa ei voida käyttää, alukset voivat käyttää muita vaihtoehtoisia tiedoksiantokeinoja, kuten esimerkiksi teleksiä tai sähkettä. Lisäksi aluksen päällikön on pidettävä lisäyksen 5 mukaista kalastuspäiväkirjaa jokaisen Angolan kalastusvyöhykkeellä viettämänsä kalastusajanjakson aikana. Lomakkeen on oltava selvästi täytetty, aluksen päällikön allekirjoittama ja se on lähetettävä kalastusministeriön tarkastus- ja valvontaosastolle Euroopan yhteisöjen komission välityksellä neljänkymmenenviiden päivän kuluessa kalastusvuoden päättymisen jälkeen. Tämän määräyksen noudattamatta jättämisen varalta Angola pidättää itsellään oikeuden soveltaa omassa voimassa olevassa lainsäädännössään säädettyjä seuraamuksia. G. KALASTUSVYÖHYKKEET a) Kalastusvyöhykkeisiin, joille katkaravunpyyntialuksilla on pääsy, sisältyvät kaikki Angolan kansantasavallan suvereniteettiin tai lainkäyttövaltaan kuuluvat, linjan 12°20' pohjoispuolella ja 12 meripeninkulman rajan ulkopuolella olevat vesialueet perusviivoista mitattuna. b) Kalastusvyöhykkeisiin, joille nuottaa käyttävillä tonnikalan pakastusaluksilla ja pintasiima-aluksilla on pääsy, sisältyvät kaikki Angolan kansantasavallan suvereniteettiin tai lainkäyttövaltaan kuuluvat 12 meripeninkulman rajan ulkopuolella olevat vesialueet perusviivoista mitattuna. c) Kalastusvyöhykkeisiin, joille pohjakalojen kalastusta harjoittavilla aluksilla on pääsy, sisältyvät Angolan kansantasavallan suvereniteettiin tai lainkäyttövaltaan kuuluvat vesialueet, jotka: - troolarien osalta sijaitsevat 12 meripeninkulman rajan ulkopuolella perusviivasta mitattuna ja joita rajoittaa pohjoisessa 13°00' eteläinen leveyspiiri ja etelässä linja, joka sijaitsee 5 meripeninkulmaa pohjoiseen Angolan ja Namibian yksinomaisessa käytössä olevien talousvyöhykkeiden rajasta, - muita pyydyksiä käyttävien alusten osalta sijaitsevat 8 meripeninkulman rajan ulkopuolella perusviivasta mitattuna ja joita rajoittaa etelässä linja, joka sijaitsee 5 meripeninkulmaa pohjoiseen Angolan ja Namibian yksinomaisessa käytössä olevien talousvyöhykkeiden rajasta. H. MERIMIESTEN MIEHISTÖÖN OTTAMINEN Laivanvarustajan, jolle on myönnetty kalastuslisenssi tämän sopimuksen perusteella, on osallistuttava neljän angolalaisen merimiehen oppisopimuskoulutukseen kullakin aluksella, lukuun ottamatta nuottaa käyttäviä tonnikalan pakastusaluksia ja pintasiima-aluksia. Laivanvarustaja huolehtii merimiesten Angolan palkkataulukoiden mukaisesta palkasta ja muista korvausmuodoista, jotka suoritetaan kalastusministeriön osoittaman rahalaitoksen avoimelle tilille. Laivanvarustajat voivat halutessaan palkata muita angolalaisia miehistön jäseniä kääntymällä kalastusministeriön puoleen. I. TIETEELLISET TARKKAILIJAT Kaikkia aluksia voidaan pyytää ottamaan alukselle kalastusministeriön nimeämä ja palkkaama tieteellinen tarkkailija. Tällä tieteellisellä tarkkailijalla on, jos mahdollista, oltava aluksella ollessaan vastaavat olosuhteet kuin laivan perämiehillä. Tieteellisellä tarkkailijalla on oltava käytössään kaikki, mitä tehtävien suorittamiseen tarvitaan. Tieteellisten tarkkailijoiden työstä ja heidän alukselle ottamiselleen asetetuista edellytyksistä ei saa aiheutua keskeytystä tai haittaa kalastustoiminnalle. Tarkkailijoiden aluksella olosta koituvien kustannusten korvaamiseksi Angolalle laivanvarustajien suorittamaan ennakkomaksuun sisällytetään kunkin Angolan vesialueilla kalastustoimintaa harjoittavan aluksen osalta 8 ecun suuruinen summa bruttorekisteritonnia kohti vuodessa. J. TARKASTUS JA VALVONTA Angolan viranomaisten pyynnöstä Angolan kalastustoiminnan tarkastuksesta ja valvonnasta vastaavilla virkamiehillä on pääsy kaikkiin tämän sopimuksen nojalla toimiviin yhteisön aluksiin ja heitä avustetaan tehtäviensä suorittamisessa. Nämä virkamiehet eivät saa viipyä aluksella kauemmin kuin tehtäviensä suorittamiseen kuluvan ajan. K. POLTTOAINEEN HANKKIMINEN, KORJAUKSET SEKÄ MUIDEN PALVELUIDEN SUORITTAMINEN Kaikkien tämän sopimuksen nojalla Angolan kalastusvyöhykkeellä toimivien alusten, lukuun ottamatta tonnikala-aluksia, on hankittava polttoaineensa ja vetensä sekä tehtävä alusten telakalla suoritettava huolto ja korjaukset aina kun mahdollista Angolassa. Angolan kansallisen lentoyhtiön on varmistettava miehistöjen kuljetus samoin edellytyksin. Polttoaineen hankkiminen on kielletty muualta kuin Luandan tai Lobiton ulkosatamista, jollei kalastusministeriön tarkastus- ja valvontaosasto anna siihen lupaa. L. SILMÄKOKO Pienin sallittu silmäkoko on seuraava: a) Katkaravun pyynti: 40 millimetriä, b) Pohjakalojen pyynti: - 60 millimetriä pöytäkirjan ensimmäisenä soveltamisvuotena, - 110 millimetriä pöytäkirjan toisena soveltamisvuotena. Uusia silmäkokoja sovelletaan yhteisön aluksiin vasta kuuden kuukauden kuluttua Euroopan yhteisöjen komissiolle tiedoksi antamisesta. M. ALUKSEN TARKASTUSMENETTELY Komission Luandassa olevalle edustustolle annetaan tieto neljänkymmenenkahdeksan tunnin kuluessa jokaisen yhteisön jäsenvaltioiden lipun alla purjehtivan, Angolan kalastusvyöhykkeellä olevan kalastusaluksen tarkastuksesta sekä samanaikaisesti kertomus tähän tarkastukseen johtaneista olosuhteista ja syistä. Lisäys 1 LUPAHAKEMUS ANGOLAN VESILLÄ HARJOITETTAVAA KATKARAVUN- JA POHJAKALOJENPYYNTIÄ VARTEN >KAAVION ALKU> >KAAVION LOOPU> Lisäys 2 LUPAHAKEMUS ANGOLAN VESILLÄ HARJOITETTAVAA TONNIKALANPYYNTIÄ VARTEN >KAAVION ALKU> >KAAVION LOOPU> Lisäys 3.1 KALASTUSPÄIVÄKIRJA (kaikille pohjatroolareille) >KAAVION ALKU> >KAAVION LOOPU> Lisäys 3.2 MATKAPÄIVÄKIRJA >KAAVION ALKU> >KAAVION LOOPU> Lisäys 4.1 KALASTUSPÄIVÄKIRJA (kaikille katkaravunpyyntialuksille) >KAAVION ALKU> >KAAVION LOOPU> Lisäys 4.2 MATKAPÄIVÄKIRJA >KAAVION ALKU> >KAAVION LOOPU> Appendix 5 >VIITTAUS FILMIIN>